Christian L. Jensen

Christian Ludvig Jensen (1885–1978) var en norsk høyesterettsadvokat og politiker (H). 

Jensen ble cand. jur. i 1909, og arbeidet deretter som dommerfullmektig ved Moss sorenskriverembete 1909–1911. Fra 1912 til 1913 studerte han i Tyskland. I 1913 ble han fullmektig hos advokatene Fredrik Stang Lund og Jens Michael Lund, og etter at han tok advokaturen i 1917 ble han også kompanjong i firmaet. Han fortsatte i firmaet frem til i 1976, og hadde da arbeidet til sammen 63 år samme sted.

Jensen hadde en lang rekke verv i både på nasjonalt og lokalt plan. Han ble valgt inn på Stortinget i 1937, og var da på grunn av krigen stortingsrepresentant til 1945. Han var også blant annet ordfører i Aker kommune (1935–37, 1938–41 og 1945), medlem i fylkesutvalget i Akershus 1945–46, styremedlem og formann (1926–28) i Norsk Tindeklub, styremedlem og formann i Den Norske Turistforening, redaktør i Norsk Retstidende 1946–63, direktør i Akers Sparebank, formann for Christiania Skiklubb og nestformann i Aker Høyre.

 Referanser 

 Eksterne lenker 

  NRK: Norsk profil: Christian L. Jensen, sendt 13-01-1969 (TV-program)

Kategori:Stortingsrepresentanter 1937–1945
Kategori:Stortingsrepresentanter fra Høyre
Kategori:Stortingsrepresentanter for Akershus
Kategori:Norske høyesterettsadvokater
Kategori:Ordførere i Aker
Kategori:Høyre-ordførere i Akershus
Kategori:Norske foreningspersoner
Kategori:Norske bankfolk
Kategori:Riddere av 1. klasse av St. Olavs Orden
Kategori:St. Hallvard-medaljen
Kategori:Personer fra Oslo